|  |
| --- |
| **Podklady k žiadosti o začatie habilitačného konania**  **na Filozofickej fakulte Prešovskej univerzite v Prešove** |

Postup:

1. Po osobnom stretnutí, resp. konzultácií uchádzača/ky o habilitačné konanie s dekankou fakulty   
   **prof. PhDr. Beátou Balogovou, PhD**.**, MBA**, po jej súhlasnom stanovisku, uchádzač/ka predloží štyri základné dokumenty v elektronickej podobe (vedecko/umelecko-pedagogickú charakteristiku, profesijný životopis, publikačnú činnosť s ohlasmi a habilitačnú prácu v el. podobe) na Útvar pre vedu, výskum a umeleckú činnosť Mgr. Stanislave Žacovej ([stanislava.zacova@unipo.sk](mailto:stanislava.zacova@unipo.sk)). Tieto dokumenty budú následne posúdené garantom príslušného odboru habilitačného konania a inauguračného konania.
2. Po kladnom vyjadrení garanta/ky, uchádzač/ka podáva **žiadosť o začatie habilitačného konania** **s kompletnou dokumentáciou** (uvedenou v tabuľke) v elektronickej podobe na adresu [stanislava.zacova@unipo.sk](mailto:stanislava.zacova@unipo.sk)
3. V súlade s *Opatrením dekana č. 5/2023* sa v dohodnutom termíne prerokuje podaná žiadosť za prítomnosti predsedníčky vedeckej rady a garanta/ky odboru a uchádzača/ky. Po súhlasnom stanovisku účastníkov zasadnutia uchádzač/ka predloží predsedníčke Vedeckej rady FF PU v Prešove, prof. PhDr. Beáte Balogovej, PhD., MBA, v **printovej verzii písomnú žiadosť** spolu **s prílohami** uvedenými nižšie v tabuľke. V žiadosti uchádzač/ka uvedie študijný odbor, v ktorom sa uchádza o získanie titulu docent/ka. Žiadosť adresuje predsedovi/níčke vedeckej rady tej fakulty, na ktorej sa uskutočňuje študijný program v príslušnom študijnom odbore. Žiadosť podáva cez podateľňu fakulty, ktorá na nej vyznačí dátum podania. **Súčasťou žiadosti je habilitačná práca** – **4x**.

**Uchádzač/ka odovzdáva nasledujúce dokumenty:**

|  |  |  |
| --- | --- | --- |
| **1** | a) | **Žiadosť o začatie habilitačného konania** |
| b) | **Doklad o zaplatení poplatku** za úhradu nákladov spojených s habilitačným konaním podľa cenníka PU zverejnený na <https://www.unipo.sk/public/media/10034/Cennik%202021-2022.pdf> |
| **2** | a) | **Štruktúrovaný životopis** (max. 2 strany, písmo Times New Roman, veľkosť písma 10) vlastnoručne podpísaný – (2x) |
| b) | **Výpis z registra trestov** - nie starší ako 3 mesiace - (1x) |
| **3** | a) | **Habilitačná práca** - vlastnoručne podpísaná - (4x) |
| b) | **Protokol o kontrole originality** - (1x) |
| c) | **Licenčná zmluva**, poprípade Čestné vyhlásenie o vydaní práce - (2x) |
| **4** | **Osvedčené kópie dokladov (úradne overené kópie použiteľné na právne účely):** | |
| a) | **Osvedčená kópia dokladu o vysokoškolskom vzdelaní 2. stupňa,** alebo osvedčenú kópiu nostrifikácie - dokladu o uznaní zahraničného vysokoškolského dokladu o vzdelaní 2. stupňa – (2x) |
| b) | **Osvedčená kópia dokladu o vysokoškolskom vzdelaní 3. stupňa**, alebo osvedčenú kópiu nostrifikácie - dokladu o uznaní zahraničného vysokoškolského dokladu o vzdelaní 3. stupňa – (2x) |
| **5** | | **Prehľad doterajšej pedagogickej činnosti a dosiahnutých výsledkov v tejto činnosti** - podpísaný vedúcim vedecko-pedagogického pracoviska (katedry, inštitútu, ústavu). Uveďte prednášky, semináre, cvičenia, vedenie diplomových, rigoróznych, bakalárskych, dizertačných a študentských vedeckých prác, tvorba učebných pomôcok a pod. - (2x) |
| **6** | | **Potvrdenie o zamestnaní, funkčnom zaradení a pedagogickej činnosti** - podpísané rektorom vysokej školy/dekanom fakulty, na ktorej sa uskutočňuje pedagogická činnosť - (2x) |
| **7** | | **Zoznam pôvodných publikovaných vedeckých, odborných a umeleckých s uvedením ich ohlasov –** Odovzdaný v písomnej forme a na elektronickom médiu. Tento zoznam musí byť potvrdeným výpisom z Univerzitnej knižnice PU, resp. z univerzitnej knižnice vysokej školy, na ktorej uchádzač pôsobí. Ak nepôsobí na vysokej škole, alebo je zo zahraničia, musí mu zoznam potvrdiť UK PU. V zozname uchádzač vyznačí **3-5 prác, ako aj 3-5 ohlasov** (nie viac), ktoré sám pokladá za najvýznamnejšie – potvrdený knižnicou – (2x) |
| **8** | | **Zoznam ďalších pôvodných vedeckých, odborných a umeleckých prác a výkono**v, ktoré nemožno uviesť v zozname podľa bodu 7). V tomto zozname uchádzač uvedie správy o vyriešených vedeckovýskumných úlohách, vedecko-technických alebo umeleckých projektoch, ako aj iné preukázateľné práce a výkony, ktorými môže dokumentovať svoju vedeckú, odbornú alebo umeleckú výkonnosť. Obsah a úpravu tohto zoznamu určuje uchádzač s tou výhradou, že sa v ňom nesmú opakovať skutočnosti uvedené v zoznamoch podľa bodu 7) a 9) - vlastnoručne podpísaný - (2x) |
| **9** | | **Zoznam ďalších preukázateľných ohlasov na vedeckú (umeleckú) činnosť**, ktoré nemožno uviesť v zozname podľa bodu 8). V tomto zozname uchádzač uvedie účasť na domácich a zahraničných prednáškových a pracovných pobytoch alebo výstavách konaných vo vedeckých a umeleckých inštitúciách, členstvo vo vedeckých organizáciách, redakčných radách vedeckých časopisov a pod. V zozname sa uvádzajú osobitne zahraničné prednáškové pobyty doložené pozývacím listom. Obsah a úpravu tohto zoznamu určuje uchádzač s tou výhradou, že sa v ňom nesmú opakovať skutočnosti uvedené v zoznamoch podľa bodu 7) a 8) - vlastnoručne podpísaný - (2x) |
| **10** | | **Vedecko/umelecko-pedagogická charakteristika (VUPCH)** - vypracovaná a podpísaná uchádzačom a zamestnávateľom (dekanom fakulty, na ktorej uchádzač pedagogicky pôsobí, resp. rektorom vysokej školy, ak sa táto nedelí na fakulty, resp. riaditeľom ústavu alebo iného výskumného pracoviska, na ktorom uchádzač pôsobí) podľa predlohy, ktorú má k dispozícii referát pre vedu a výskum fakulty - (2x) |
| **11** | | **Stručná a výstižná charakteristika najdôležitejších vedeckých výsledkov** - vypracovaná uchádzačom. V tejto charakteristike sa uchádzač vyjadrí aj ku všetkým výsledkom a ohlasom, ktoré v zozname prác a ohlasov podľa bodu 7) označil ako najvýznamnejšie – vlastnoručne podpísaná - (2x) |
| **12** | | **Súbor najvýznamnejších prác s uvedením ich ohlasov** – ktoré uchádzač označil ako najvýznamnejšie v bode 7). Na vyzvanie predsedu VR fakulty predloží uchádzač súbor všetkých prác podľa bodu 7). Odovzdať treba reprinty alebo ich kópie s vyznačenými bibliografickými údajmi. Pri rozsiahlejších prácach stačí odovzdať faximile titulného listu s vyznačenými vydavateľskými údajmi. Každá súčasť súboru musí byť označená identifikačným kódom podľa zoznamu uvedenom v bode 7) – (1x) |
| **13** | a) | **Tri témy habilitačnej prednášky** – vlastnoručne podpísané - (2x) |
| b) | **Tézy (sylaby) habilitačnej prednášky** – uchádzač predloží po výbere témy habilitačnou komisiou– vlastnoručne podpísané – (2x) |

Prosíme uchádzačov, aby jednotlivé podklady k žiadosti podávali **bez uvádzania čísla prílohy 1-13**, ale iba samotný **názov prílohy.**

Všetky písomnosti (žiadosti, stanoviská, rozhodnutia a iné) uchádzača a oprávnených inštitúcií musia obsahovať formálne náležitosti používané v úradnom styku (adresové údaje odosielateľa v záhlaví úradného listu, resp. hlavičkový papier inštitúcie, dátum, podpis uchádzača, resp. podpis zodpovedného pracovníka, odtlačok úradnej pečiatky a iné.)

Formu a úplnosť predkladaných materiálov kontroluje Útvar pre vedu, výskum a umeleckú činnosť Filozofickej fakulty PU v Prešove(Mgr. Stanislava Žacová, číslo telefónu: 051/7570826, [stanislava.zacova@unipo.sk](mailto:stanislava.zacova@unipo.sk)).

Podklady k žiadosti a legislatívne dokumenty nájdete na <https://www.unipo.sk/filozoficka-fakulta/veda-a-vyskum/habilitacne-konanie>